kardosdrur/scandi-wiki huggingface dataset:
Eks-skolen

Eks-skolen eller Den Eksperimenterende Kunstskole, blev dannet i 1961 i Ravnsborggade på Nørrebro, og opløst i 1969. Initiativtagerene var Poul Gernes og Troels Andersen. Skabelsen af denne kunstskole var en protest mod det traditionsbundne Kunstakademiet i København. Eks-skolen søgte at nedbryde barrieren mellem lærer og elev, og her var, i modsætning til kunstakademiet, fri optagelse. Kunstnerne arbejdede med maleri, skulptur og happenings, og processen i fremstillingen var vigtigere end selve værket. Eks-skolen ville forandre kunsten og samfundet, desuden var der ingen persondyrkelse eller personlig stil på Eks-skolen.

Bjørn Nørgaard sammenligner Eks-skolen med Andy Warhols The Factory med nytidens netværk.

Blandt kunsterne på Eks-skolen var Jens Jørgen Thorsen, Jørgen Rømer, Richard Winther, Peter Louis-Jensen, John Davidsen, Poul Gernes, Troels Andersen, Per Kirkeby, Hans-Jørgen Nielsen, Erik Thygesen, Ole Knudsen, Egon Fischer, Bodil Marie Nielsen, Jørgen Leth, Allan de Waal, Henning Christiansen, Lene Adler. Arthur Köpcke, Eric Andersen, Nam June Paik og Akio Suzuki.

I dag eksisterer Eks-Skolens trykkeri stadig, nu under navnet Eks-Skolens Grafisk Design & Tryk.

Referencer

Litteratur 
 Henrik Juul Jensen,Bjørn Nørgaard – En billedhuggers verden, 
 Lars Morell, Broderskabet, Den Eksperimenterende Kunstskole 1961-69, 
 Tania Ørum, De eksperimenterende tressere: kunst i en opbrudstid, Gyldendal 2009, 

Kunst fra Danmark
Uddannelsesinstitutioner i København
Etableret i 1961
Christoffer Mogensen Gøye (død 1652)

Christoffer Mogensen Gøye (eller Gjøe) (7. november 1584 – 11. februar 1652) til Gunderslevholm og Assendrup var en dansk godsejer.

Han var søn af Mogens Gøye (død 1615).

Han var 1614-19 lensmand på Tryggevælde, men blev derefter knyttet til Norge som lensmand over Nedenæs ved Arendal, hvor han også blev boende, efter han i 1630 mistede lenet. Han havde i 1624 solgt sin fædrenegård Gunderslevholm.

Han byggede flere gange orlogsskibe til kongen og også skibe for private, men interesserede sig navnlig for bjergværksdrift. På sit jernværk Barbo ved Arendal fandt han i 1645 guld, hvilket foranledigede, at kongen købte det i 1646. Han fik samme år Sæbygård len frit for sin og sin hustrus levetid, hvilket formentlig var en del af salgsvilkårene.

Hans hustru, Karen Gundesdatter Lange, som han var blevet gift med 29. juli 1621, overlevede ham til 1657.

Godsejere fra Danmark
Christoffer Mogensen
Danskere i 1600-tallet
Lensmænd fra Danmark
Lensmænd fra Norge
Personer i Dansk Biografisk Leksikon
Anders Syberg

Anders Syberg er en dansk fodboldspiller, der spiller for GVI.

Han startede senior karrieren hos FC Vestsjælland, hvor han kom til fra den talentfulde årgang '88 fra AGF, der vandt DM i juniorliga, ligesom Michael Lumb, Morten Beck Andersen, Michael Vester, Niels Kristensen, Jesper Blicher og Frederik Krabbe, som alle har haft debut på AGF's 1.hold.

Hans forcer er hans arbejdsraseri, hans fysik, samt et rigtig godt frispark. Derudover er han god til at fordele spillet.

Syberg skiftede i sommeren 2008 til det ambitiøse FC Vestsjælland, som har AGF's tidligere pengemand Kurt Andersen i ryggen.

Eksterne henvisninger 
 

Fodboldspillere fra Danmark
Fodboldspillere fra FC Vestsjælland
Fodboldspillere fra Hobro IK
Fodboldspillere fra IK Skovbakken
Nedergård

Nedergård eller Nedergårde kan henvise til flere stednavne i Danmark:

 Nedergård (Bording Sogn) – en bebyggelse i Bording Sogn
 Nedergård (Bøstrup Sogn) – en bebyggelse i Bøstrup Sogn
 Nedergårde (Fruering Sogn) – en bebyggelse i Fruering Sogn
 Nedergårde (Gassum Sogn) – en bebyggelse i Gassum Sogn
 Nedergård (Nørre Bjert Sogn) – en bebyggelse i Nørre Bjert Sogn
 Nedergård (Nørre Omme Sogn) – en bebyggelse i Nørre Omme Sogn
 Nedergårde (Tjele Sogn) – en bebyggelse i Tjele Sogn
Ansvarshavende redaktør

En ansvarshavende redaktør er betegnelsen for en person inden for medie-branchen (avis, dagblad, ugeblad, tidsskrift, webzine eller lignende) med juridisk ansvar over for lovgivningen.

Såfremt der rettes anklager om overtrædelser i forhold til lovgivningen mod det pågældende medie, er det den ansvarshavende redaktør, som vil blive holdt ansvarlig under en eventuel retssag.

Den ansvarshavende redaktør er ligeledes den person der ved et massemedie har beføjelse til at træffe endelig afgørelse om indholdet af et skrift eller et program, og som til gengæld har et særligt redaktøransvar

Se også 
 Chefredaktør

Eksterne henvisninger 
 Medieansvarsloven offentliggjort og kommenteret på Pressenævnets website 
 Den Store Danske

Referencer 

Journalistik
Niels Kristensen (fodboldspiller)

Niels Kristensen (født 24. april 1988) er en dansk tidligere fodboldspiller, der spillede for AGF, hvor han spillede frem til 2010.

Karriere 
Han kom fra den talentfulde årgang '88 fra AGF, der vandt DM i juniorligaen, hvor han spillede sammen med Michael Lumb, Morten Beck Andersen, Michael Vester, Anders Syberg, Jesper Blicher og Frederik Krabbe, som alle har haft debut på AGF's førstehold.

Ved den første træning efter sommerferien 2008 var han i et hændeligt uheld årsag til, at Ole Budtz brækkede sit venstre ben.

Niels Kristensen har også selv været skadet i flere omgange og har som følge heraf ikke spillet ret mange kampe for AGF's førstehold. Niels stoppede med at spille fodbold i januar 2010, pga. kroppen ikke kunne klare det mere.

Referencer

Eksterne henvisninger 
 

Fodboldspillere fra Danmark
Fodboldspillere fra AGF
Michael Vester

Michael Vester er en dansk fodboldspiller, der spiller for Århus Fremad. Han kommer fra årgang '88 fra AGF, der vandt DM i juniorliga, ligesom Michael Lumb, Morten Beck Andersen, Niels Kristensen, Anders Syberg, Jesper Blicher og Frederik Krabbe, som alle har haft debut på AGF's 1.hold.

 

Fodboldspillere fra Danmark
Kyrie eleison

Kyrie eleison kommer fra  og betyder Herre, forbarm dig (over os).

Udtrykket forekommer i gudstjenesten og gentages da gerne tre gange for at understrege treenigheden: Udtrykket rettes mod Gud Fader, Herre Krist og Helligånden. Sætningen bruges både i den protestantiske, katolske og ortodokse liturgi.

I Den Danske Salmebog findes som nr. 433 Herre Gud Fader i Himlen (Kyrie) til veksellæsning eller vekselsang mellem præst og menighed. Den kan bruges i liturgien ved højmessen i Den Danske Folkekirke. Menighedens svar er tre gange: Forbarm dig over os!

Referencer 

Liturgi
Salmer
Salmer i Den Danske Salmebog
Lara

Lara er en af Venezuelas 23 delstater (estados). Dens hovedstad hedder Barquisimeto.

Delstaten er underinddelt i 9 kommuner (municipios) og 58 sogn (parroquias).

Historie 
Delstaten har været på den nuværende form siden 1909. Tidligere har der været en del ændringer i den territoriale inddeling af Venezuela generelt, og dette har også gjaldt for denne delstat.

Demografi 
Befolkningstallet er næsten fordoblet siden 1981 og ca. halvdelen bor i delstatens hovedstad.

Delstater i Venezuela
Jimmy Pop

Jimmy Pop (født James Moyer Franks, 27. august 1972 i Trappe, Pennsylvania), også kendt som Jimmy Pop Ali, er en amerikansk sanger og sangskriver, musiker og komponist, kendt som forsanger i bandet Bloodhound Gang. 

Sammen med Bam Margera, Brandon DiCamillo, og Jess Margera kendt som The DiCamillo Sisters, lavede han jule-singlen But Why's It So Cold?, han har også medvirket på det tyske band Scooters album The Ultimate Aural Orgasm. Desuden har Pop medvirket i en del film, hovedsageligt som sig selv.

Eksterne henvisninger 

 
 

Sangere fra USA
Musikproducere fra USA
Nørre Søby Mark

Nørre Søby Mark er en lille bebyggelse ca. 2 kilometer mod syd fra selve Nørre Søby by, ca. 10 kilometer ad Odense-Faaborg landevej (fra Odense). Bebyggelsen hører til Faaborg-Midtfyn Kommune.

Nørre Søby Mark består af en lille række huse ud til vejen samt en lille sø. Søen ligger ved siden af gården "Dybendal" (Albanivej 132) overfor Nørre Søby gamle skole. Nørre Søbys gamle smedie ligger ligeledes her. Der var også et bomhus (Albanivej 138), hvor man skulle betale vejafgift til Søbysøgård inden passage videre.

Fra gammel tid fandtes en kirkegård for begravede spedalske, der lå i en lille mose sydøst for bebyggelsen.

Lokaliteter i Faaborg-Midtfyn Kommune
Q-Ball

Q-Ball (født Harry Dean Junior 8. oktober 1974 i Limerick, Pennsylvania) er en amerikansk sanger og dj i bandet The Bloodhound Gang hvor han både spiller keyboard, turntable og er anden vokal, desuden er han også en del af hip-hopgruppen Federal Moguls sammen med Troy Walsh

Eksterne henvisninger 
 
 

Dj's fra USA
Dennis Madsen

Dennis Madsen henviser til flere artikler

 Dennis Madsen (fodboldspiller) – en dansk fodboldspiller.
 Dennis Madsen (basketballspiller) – en dansk basketballspiller.
Skatval

Skatval er et sogn og en bygd i Stjørdal kommune i Trøndelag fylke i det centrale Norge. Geografisk er Skatval en halvø i Trondheimsfjorden og udgør den nordvestlige del af kommunen. Den 1. januar 2014 havde Skatval sogn 2 863 indbyggere.

Sognet udgør 97,9 km². Der er maksimalt 11,5 km fra nord til syd og 18 km fra øst til vest. Kystlinjen rundt om Skatval, eksklusive holmer og skær, er 18 km lang. Det meste af Skatval ligger ca. 100 m over havniveau.

Traditionelt har jordbruget været det fremmeste erhverv på Skatval, der havde landets største kornproduktion per indbygger i 1940'erne. Skatval er forbundet med erhvervsområderne i Trondheim og Innherred via E6 og Nordlandsbanen.

Efter at Nedre Stjørdalen herred blev delt i 1902, blev Skatval et selvstændigt herred (kommune) med 2 125 indbyggere. Grænserne sammenfaldt med sognet. I 1962 blev Skatval, Lånke, Stjørdal og Hegra kommuner slået sammen til den nye Stjørdal kommune.

Steinvikholm Slot ligger i Skatval.

Kendte personer fra Skatval 
 Håvard Alstadheim (1936–1998), politiker for Venstre
 Marit Arnstad (1962–), politiker for Senterpartiet
 Brit Sandaune (1972–), landsholdsspiller i fodbold

Referencer 

Stjørdal
Trøndelags geografi
EISA

EISA eller Eisa kan have flere betydninger:

 European Imaging and Sound Association – Interesseorganisation for forskellige multimedia magasiner i Europa
 Extended Industry Standard Architecture – PC-bus-standard fra 1988
Nederby

Nederby kan henvise til flere stednavne i Danmark:
 Nederby (Ellested Sogn) – en bebyggelse i Ellested Sogn
 Nederby (Fur) – en bebyggelse i Fur Sogn på øen Fur
 Nederby (Rinkenæs Sogn) – en bebyggelse i Rinkenæs Sogn
 Nederby (Sønder Felding Sogn) – en bebyggelse i Sønder Felding Sogn
 Nederby (Ådum Sogn) – en bebyggelse i Ådum Sogn

 Aunslev Nederby – en bebyggelse i Aunslev Sogn
 Skarrild Nederby – en bebyggelse i Skarrild Sogn
European Imaging and Sound Association

European Imaging and Sound Association (EISA) er en interesseorganisation, startet i 1982, for tidsskrifter som beskæftiger sig med foto, video, audio, hjemmebiografer, mobiltelefoner, automobilelektronik etc.

Der er i dag, 2007, tilslutning fra 47 tidsskrifter i 18 europæiske lande inklusive Tyrkiet.

Organisationen er international kendt for sin årlige tildeling af European EISA Award for bedste produkter i interesseområdet.

Eksterne henvisninger
 EISAs historie (engelsk) 
 EISA Awards (dansk) 

Tidsskrifter
Internationale organisationer
Extended Industry Standard Architecture

Extended Industry Standard Architecture (EISA) er en datakommunikationsbus til PC'er fra 1988 udviklet af en udbrydergruppe af IT-udviklere fra IBM, som opererede under navnet Gang of Nine.

EISA-databussen blev udviklet som alternativ og konkurrent til IBM’s MCA-bus og blev anvendt blandt andet af følgende selskaber: AST Research, Compaq Computer, Epson, Hewlett-Packard, NEC, Olivetti, Tandy, WYSE og Zenith Data Systems.

Eksterne henvisninger
EISA-bus teknisk sammendrag (engelsk) 
"EISA System Architecture" udgivet af Mindshare (pdf)  

Busser (datakommunikation)
Black Rain (album)

Black Rain er et album fra Ozzy Osbourne fra 2007.

Nummerliste 
 Trap Door
 Countdown's Begun
 Here For You
 11 Silver
 Civilize the Universe
 The Almighty Dollar
 Lay Your World on Me
 Black Rain
 Nightmare
 I Don't Wanna Stop
 I Can't Save You
 Not Going Away

Album fra 2007
Fanklubben Den Gule Fare

Den Gule Fare er den officielle fanklub til fodboldklubben AC Horsens, som spiller i den danske Superliga. Fanklubben blev startet i 96/97 sæsonen, da AC Horsens lå i 2. division. Klubben blev samlet af værten på Radio Horsens, Jonas Rasmussen, der fik etableret klubben som en officiel fanklub til en generalforsamling. Klubben havde i 2007 ti års jubilæum.

Eksterne links 
 Den Gule Fare – officiel website 

Fodboldfanklubber
Vladimir Efimkin

Vladimir Sergejevitj Jefimkin (; født 2. december 1981 i Samara) er en tidligere professionel russisk landevejscykelrytter. Hans tvillingbror Aleksandr var også professionel cykelrytter. Han opnåede sit bedste resultat, da han i Vuelta a España 2007 blev nr. 6 og vandt en etape. Året efter vandt han 9. etape i Tour de France, efter at Riccardo Ricco som kom alene i mål på etapen, blev smidt ud for brug af tredjegenerationsepo (Cera).

Eksterne henvisninger  

 

Mandlige cykelryttere fra Rusland
Personer fra Samara
Iver Rosenkrantz (1740-1815)

Iver lensbaron Rosenkrantz (født 29. februar 1740, død 30. april 1815 på Rosenholm) var en dansk kammerherre og godsejer. 

Han var søn af Werner baron Rosenkrantz til Willestrup og Else Margrethe Sehested. Gift 1. gang 24. maj 1765 på Lykkesholm med Marie Elisabeth Dorothea Lente Adeler (1745-88). Gift 2. gang 21. oktober 1790 i Voldum Kirke med Sophie Hedevig Huitfeldt (1761-94). Gift 3. gang 20. august 1803 i Veng Kirke med Frederikke Louise von Woyda (1751-1812). 

Iver Rosenkrantz kom på Sorø Akademi 1759-63. Han gjorde tjeneste ved hoffet som kammerpage hos kronprins Christian. Han blev siden kammerjunker og 1767 kammerherre, 1777 hvid ridder. I perioden 1777-1780 var direktør for Estvadgaards Kloster. Det var alt i alt en meget beskeden offentlig karriere. 

Iver Rosenkrantz levede hovedsagelig som godsejer. Hans evner herfor var ikke store. Livet igennem kæmpede han med dårlig økonomi, selvom han arvede hele 3 godser. Fra faderen fik han 1777 baroniet Villestrup. 1785 arver han efter farbroren Holger baron Rosenkrantz baroniet Rosenlund, nu Rosendal. Endelig fik han ved Frederik Christian Rosenkrantz' død i 1802 Stamhuset Rosenholm. Rosenlund afhænder han hurtigt og lader erstatte med en båndlagt kapital. Willestrup overlader han ved overtagelsen af Rosenholm til sin ældste søn Christian, men de enedes om i 1811 ligeledes at lade denne gård erstatte med en båndlagt kapital. Således blev kun Rosenholm videreført i slægten. 

Var baronen fattig på penge, så havde han et rigt familieliv. Hele 13 børn fik han, heraf 10 med sin første hustru, 3 med sin anden. 
 
Iver baron Rosenkrantz døde 75 år gammel i 1815 og blev begravet i Hornslet Kirke. To år forinden havde han overdraget Rosenholm til sønnen Christian og trukket sig tilbage til en aftægtsbolig på slottet.

Ekstern kilde 
 "Rosenholm". Red. Frits Nikolajsen. Randers Amts Historiske Samfund 1991.

Iver
Godsejere fra Danmark
Danskere i 1700-tallet
Danskere i 1800-tallet
Lensbaroner fra Danmark
Riddere af Dannebrog (1671-1808)
Kammerherrer fra Danmark
Christian Muomaife

Christian "Chris" Muomaife (født 20. december 1987) er en nigeriansk fodboldspiller, som har spillet for Viborg FF siden sommeren 2006, hvor han blev hentet fra klubbens fodboldakademi i Nigeria. Han er angriber og er især kendt for sine tekniske færdigheder samt sin hurtighed og angrebsivrighed. 

I efteråret 2006 blev han topscorer på Viborg FFs andethold i Danmarksserien, hvor han scorede i stort set hver eneste kamp. I vinteren 2007 forlængede han sin kontrakt med Viborg FF. Hans store gennembrud var kampen imod Silkeborg IF i SAS-ligaen i april 2007, hvor han blev matchvinder og viste sine tekniske færdigheder. Resten af foråret spillede han som fast mand, hvor det blev til en del flere mål.

I efteråret 2007 slog han fast, at han er fast mand, da han kom ind imod F.C. København og scorede Viborg FFs enlige mål i 3-1 nederlaget og dermed Viborg FFs første mål i sæsonen 2007/2008.

I sommeren 2010 blev han udlejet til Hobro IK i de sidste 6 måneder af hans kontrakt med Viborg FF.

I februar 2011 tog han til Færøerne at prøve lykken, da han fik tilbudt en kontrakt fra ÍF Fuglafjørður. Indtil videre er det blevet til 6 kampe og 4 mål i den bedste færøske række. I april 2013 skiftede Muomaife til serie 2-klubben Møldrup-Tostrup IF.

I 2016 blev Muomaife præsenteret som træner for serie 5-klubben Viborg B67 for 2017-sæsonen.

Referencer 

Fodboldspillere fra Nigeria
Fodboldspillere fra Viborg FF
Fodboldspillere fra Hobro IK
Chukwunonso Unuegbu

Chukwunonso "Nonso" Unuegbu er en nigeriansk fodboldspiller, som kom til Viborg FF i sommeren 2006 på en 18 måneders kontrakt, efter at han havde spillet for Viborg F.F. Football Academy i Nigeria. 

I sommeren 2007 fik han at vide, at han ingen fodboldfremtid har i Viborg FF. Derfor fik han ophævet sin kontrakt og tog derefter hjem til Nigeria. Det vides ikke, hvad han laver i dag.

Eksterne henvisninger 

Fodboldspillere fra Nigeria
Fodboldspillere fra Viborg FF
Petter Furuseth-Olsen

Petter Furuseth-Olsen (født 14. august 1978) er professionel fodboldspiller.

Han er nordmand og havde stor succes i svenske Hammarby IF i de første par år af dette årtusinde. I 2006 blev han kåret til årets spiller i Allsvenskan. I vinteren 2006/2007 skiftede han til Stabæk i Norge for at vise sig i hjemlandet dog uden succes. Han kom ikke til rette med de andre spillere, og derfor skiftede han i sommeren 2007 til Viborg FF. I efterårssæsonen 2007 var han den største profil hos Viborg FF. Efterfølgende skiftede han til FC Midtjylland, som han skrev en 3 årig kontrakt med gældende fra 1. januar 2008. Han havde kontrakt med FC Midtjylland indtil udgangen af 2010.
 
Han er kendt for sine tekniske færdigheder og sin hurtighed.

Fodboldspillere fra Norge
Fodboldspillere fra Viborg FF
Fodboldspillere fra FC Midtjylland
Fodboldspillere fra Hammarby IF
Fodboldspillere fra SK Brann
Fodboldspillere fra Örebro SK
Fodboldspillere fra FC Lyn Oslo
Fodboldspillere fra Assyriska
Merete

Merete er et pigenavn, der er en dansk afledning af Margrethe. Navnet forekommer også i variationerne Merethe, Meretha og Mereta. I alt næsten 7.000 danskere bærer et af navnene ifølge Danmarks Statistik.  

Navnet Mette er afledt af Merete.

Kendte personer med navnet 
Merete Pryds Helle, dansk forfatter.
Merethe Stagetorn, dansk advokat.
Helle Merete Sørensen, dansk skuespiller.
Merete Voldstedlund, dansk skuespiller.

Noter 

Pigenavne

ca:Llista de personatges de la mitologia egípcia#M
Herman

Herman eller Hermann er et drengenavn, der stammer fra oldhøjtysk "Heriman" og betyder "hær-mand" eller "kriger". Navnet kan også være en forvanskning af norrønt Hermundr, med andet led mundr (= brudegave, fæstegave). 

Navnet var tidligere mere udbredt end nu, hvor blot 700 danskere bærer det ifølge Danmarks Statistik.

Navnet forekommer også som efternavn.

Hermann i historien 

 Hermann (latin: Arminius) hed cheruskernes høvding, der slog romerne i det afgørende Varusslaget i år 9 e.Kr.
 (Som en markering af slaget er der i Teutoburgerskoven rejst mindesmærket Hermannsdenkmal.)

Kendte personer med navnet 
 Herman Bang, dansk forfatter.
 Herman Wilhelm Bissen, dansk billedhugger.
 Hermann Ernst Freund, tysk-dansk billedhugger.
 Hermann Göring, tysk nazistisk leder.
 Hermann Hesse, tysk-schweizisk forfatter og modtager af Nobelprisen i litteratur.
 Hermann Huppen, belgisk tegneserieskaber (kendt under navnet Hermann).
 Herman D. Koppel, dansk komponist.
 Herman Melville, amerikansk forfatter.
 Hermann Rorschach, schweizisk psykolog.
 Herman Salling, dansk købmand.
 Hermann Scherchen, tysk dirigent.
 Johan Herman Wessel, dansk-norsk forfatter.

Navnet anvendt i fiktion 
 Carl Herman og jeg er en sang af og med John Mogensen.
 Herman er navnet på formanden for taxacentralen CityBilen i TV-serien TAXA. Figuren spilles af Torben Jensen.
Hunden Herman fra Bellini-serien, en række computerspil produceret af Savannah.

Andre anvendelser 
 Herman's Hermits er navnet på en engelsk popgruppe fra 1960'erne.
 Hermanns syndrom er form for ordblindhed.
 Hermann Trophy er en årlig pris givet til amerikanske fodboldspillere
 Lille Herman er betegnelsen for en slags primitiv høvlebænk.
 Herman (film) – norsk film fra 1990 instrueret af Erik Gustavson, baseret på Lars Saabye Christensens roman af samme navn.
 Herman er navn på en surdej, der sendes rundt som en slags kædebrev.

Noter 

Drengenavne
Ballistisk missil

Et ballistisk missil er en ballistisk raket, der ved hjælp af styresystemer opnår en parabelbane. Styringen kan være vernierraketter, rorflader, injektion af kemikalier i raketdysen eller bevægelse af selve raketdysen.

Klassifikation:
 SRBM – Short-Range Ballistic Missile, rækkevidde under 1.000 km.
 Eks. Hitlers V2-raket.
 MRBM – Medium-Range Ballistic Missile, rækkevidde 1.000 km til 3.000 km.
 Eks. Nordkoreas Nodong-1
 IRBM – Intermediate-Range Ballistic Missile, rækkevidde 2.500 km til 6.000 km.
 Eks USA's PGM-19 Jupiter eller Sovjetunionens SS-20-raket
 ICBM – InterContinental Ballistic Missile, rækkevidde op til 12.000 km.
 Eks. Ruslands R-36 Dnepr, SS-18 'Satan'.
 SLBM – Submarine-Launched Ballistic Missile, affyret fra ubåde.
 Eks. R-29 Volna, SS-N-18 'Stingray', fra Delta-ubåde.
 ABM – Anti-Ballistic Missile, forsvarsmissil.
 Eks. LIM-49 Spartan der med sit 5 megaton sprænghoved ødelægger ICBM'er med bl.a. EMP i den øvre atmosfære.

Fodnote 

 
Våben
Kernevåben
Ballistik
MRBM

Et MRBM (Medium Range Ballistic Missile), på dansk mellemdistancemissil, er et ballistisk missil af mellemstor rækkevidde. Der findes ingen præcis definition, men den har længere rækkevidde end SRBM (Shorter Range Ballistic Missile) og kortere end ICBM (Intercontinental Ballistic Missile). Dvs. dens rækkevidde ligger på omkring 800 til 5500 kilometer.

MRBM inddeles endvidere i to grupper:
 MRBMs (Medium Range Ballistic Missiles) for mellemdistancemissiler med en mellemrækkevidde på 800 til 2399 kilometer, tidligere 1.000 til 2.700 kilometer
 IRBMs (Intermediate Range Ballistic Missile) for mellemdistancemissiler med en lidt større rækkevidde på 2400 til 5499 km, tidligere 2.700 til 5.500 km.

Til mellemdistancemissilerne tæller bl.a. Pershing II-raketterne og de sovjetiske SS-20-raketter, der i forbindelse med vedtagelsen af Natos dobbeltbeslutning spillede en afgørende rolle.

Missiler
Våben
SRBM

En SRBM (Short-Range Ballistic Missile) er et kortrækkende ballistisk missil, der ifølge INF-aftalen mellem Sovjetunionen og USA fra 1987 blev defineret som missiler, hvis rækkevidde lå mellem 500 og 1.000 kilometer. Siden 1996 er det blevet normalt at definere SRBM som missiler med en rækkevidde på mellem 150 og 800 kilometer.

Raketter med mindre rækkevidde end 150 km bliver også omtalt som battlefield short-range ballistic missiles (BSRBM), hvortil de russiske SS-21 Scarab-raketter, de pakistanske Hatf-1-raketter eller det nye amerikanske GMRLS (Guided Multiple Launch Rocket System) tilhører.

De berømteste kortrækkende missiler er:
 V2-raket, (Nazityskland)
 SS-1 Scud, (Sovjetunionen)
 CSS-6, CSS-7, CSS-8, (China)
 SS-23 Spider, SS-26 Stone, (Rusland)
 ATACMS, (USA)
 Prithvi-1, Prithvi-2, Prithvi-3, (Indien)
 Hatf-2 (Abdali), Hatf-3 (Ghaznavi), Hatf-4 (Shaheen 1), (Pakistan)
 Zelzal-3 (Iran)

Ekstern henvisning 
Definition i Artikel 2 § 6 fra INF-aftalen

Missiler
Våben